Augustus Welby Pugin

Augustus Welby Northmore Pugin (født 1. mars 1812 i London, død 14. september 1852 i Ramsgate) var en engelsk arkitekt og arkitekturteoretiker, talsmann for en middelalderinspirert nygotisk arkitektur.

Liv og virke
 Bakgrunn 
Pugin var sønn av en fransk arkitekt og tegner som lærte sønnen å tegne gotiske kirker og arkitekturdetaljer. 

Augustus Welby Pugin fikk sin grunnskoleutdanning som dagelev ved Christ´s Hospital, bedre kjent som Blue-Coat School. Han ble snart elev under sin far og var med ham blant annet til Normandie for der å studere forisk arkitektur. Dessuten hjalp han faren med gotiske dekor- og arkitekturstudier.

 Karriere
Pugin viste tidlig talent for tegning og utkast av gotiske former. Som 15-åring arbeidet han for London-firmaet Morchel & Seddon og laget utkast til møbler i gotisk stil for slottet i Windsor. Samtidig gjorde han lignende arbeider for andre firmaer - for møbler og metallarbeider.

Som 17-åring grunnla han sitt eget lille firma som leverte møbler og dekorative utskjæringer. Selv om det til å begynne med gikk fint, måtte det innstilles i 1831. N

Pugin, som konverterte til katolisismen, hevdet at gotikken var den eneste sanne og reine kristne arkitekturen, særlig passende for kirker. Han foraktet den klassiske arkitekturen som han mente var hedensk. Han skrev flere bøker om emnet og hans betydning strekker seg derfor lengre enn de bygninger han tegnet ved at hans ideer og arkitekturtekning ble spredd over verden. Blant dem han inspirerte var John Ruskin og William Morris. 

Pugins tanke om at hver detalj skulle ha et særlig hensikt (serve a purpose) og at det ikke skal finnes noe i en bygning som ikke er passende eller praktisk og at all utsmykning og ornamentikk skal ha til oppgave å framheve den bærende konstruksjonen var ideer som gjerne ble løftet fram av funksjonalistene på 1900-tallet.

Som arkitekt er Pugin mest kjent for sin medvirkning ved byggingen av Houses of Parliament i London (med Charles Barry). Kirken St Giles i Cheadle i Staffordshire er et godt eksempel på en av de omkring 40 kirker han utformet i England. En annen kirken han tegnet var St Chad's Cathedral i Birmingham.

 Skrifter 
 Ornaments of the XVth and XVIth centuries. Ancient timber houses at Rouen, Caen, Bauvais, &c., Gothic furniture of the XVth century. Designs for gold & silver ornaments, and designs for iron & brass-work in the style of the XVth and XVIth centuries. 4 Teile. Ackerman & Co., London 1835–1837.
 Contrasts, or a Parallel between the noble edifices of the fourteenth and fifteenth centuries, and similiar buildings of the present day, shewing the present decay of taste. s. n., s. l. 1836.
 The True Principles of Pointed or Christian Architecture. Weale, London 1841.
 The Present State of Ecclesiastical Architecture in England. Dolman, London 1843
 An apology for the revival of Christian Architecture. Weale, London 1843, Digitalisat.

 Referanser 

 Litteratur 
 Encyclopædia Britannica: Britannica CD 99 Multimedia Edition
 Anders Ẵman in: Rudolf Zeitler: Propyläen Kunstgeschichte. Die Kunst des 19. Jahrhunderts. Propyläen, Berlin, S. 323 f.

Brian Andrews, 2001, Creating a Gothic Paradise: Pugin at the Antipodes, Hobart, Tasmanian Museum and Art Gallery. Exhibition catalogue.
Charles Locke Eastlake, A History of the Gothic Revival, London, Longmans, Green & Co, 1872.
Benjamin Ferrey, 1861, Recollections of A.N. Welby.Pugin, and his Father Augustus Pugin, London, Edward Stanford.
Michael Fisher, Alexandra Wedgwood, 2002, Pugin-Land: A W N Pugin, Lord Shrewsbury and the Gothic Revival in Staffordshire, Stafford Fisher.
Michael Fisher,Gothic For Ever! Pugin, Lord Shrewsbury, and the Rebuilding of Gothic England, Reading, Spire Books, 2012, ISBN 978-1-904965-36-7
Rachel Hasted, 1995, Scarisbrick Hall – A Guide, Social History at Lancashire County Museum Service, 1984.
Rosemary Hill, Augustus Welby Northmore Pugin: A Biographical Sketch, in A.W.N. Pugin: Master of Gothic Revival, New Haven and London, Yale University Press.
Rosemary Hill, 2007, God's Architect: Pugin and the Building of Romantic Britain. Allen Lane. ISBN 978-0-7139-9499-5
 (Published in five volumes between 1821 and 1838)

 Eksterne lenker 
 Pugin Society
 Pugin.com

Kategori:Engelske arkitekter
Kategori:Personer fra London